CELEX: 32011R0665
Language: lt
Date: 2011-07-11 00:00:00
Title: 2011 m. liepos 11 d. Komisijos reglamentas (ES) Nr. 665/2011 dėl leidimo vartoti ir nesutikimo leisti vartoti tam tikrus teiginius apie maisto produktų sveikumą – susirgimo rizikos mažinimą  Tekstas svarbus EEE

12.7.2011   
            
            
               LT
            
            
               Europos Sąjungos oficialusis leidinys
            
            
               L 182/5
            
         KOMISIJOS REGLAMENTAS (ES) Nr. 665/2011
   2011 m. liepos 11 d.
   dėl leidimo vartoti ir nesutikimo leisti vartoti tam tikrus teiginius apie maisto produktų sveikumą – susirgimo rizikos mažinimą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 17 straipsnio 3 dalį,
   kadangi:
   
               (1)
            
            
               pagal Reglamentą (EB) Nr. 1924/2006 teiginiai apie maisto produktų sveikumą draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;
            
         
               (2)
            
            
               Reglamente (EB) Nr. 1924/2006 taip pat nustatyta, kad paraiškas leisti vartoti teiginius apie maisto produktų sveikumą maisto tvarkymo subjektai gali teikti nacionalinei valstybės narės kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EMST) (toliau – Tarnyba);
            
         
               (3)
            
            
               gavusi paraišką Tarnyba nedelsdama apie ją informuoja kitas valstybes nares bei Komisiją ir pateikia nuomonę dėl atitinkamo teiginio apie sveikumą;
            
         
               (4)
            
            
               Komisija sprendžia dėl leidimo vartoti teiginius apie sveikumą suteikimo, atsižvelgdama į Tarnybos nuomonę;
            
         
               (5)
            
            
               trys šiame reglamente nurodytos nuomonės yra susijusios su paraiškomis dėl susirgimo rizikos mažinimo, kaip nurodyta Reglamento (EB) Nr. 1924/2006 14 straipsnio 1 dalies a punkte;
            
         
               (6)
            
            
               gavus Wrigley GmbH paraišką, pateiktą pagal Reglamento (EB) Nr. 1924/2006 14 straipsnio 1 dalies a punktą, paprašyta, kad Tarnyba pateiktų nuomonę dėl teiginio apie sveikumą, susijusio su becukrės kramtomosios gumos poveikiu padedant sumažinti dantų demineralizaciją (Klausimas Nr. EFSA–Q-2010–00119) (2). Pareiškėjo pasiūlytas teiginys suformuluotas taip: „Becukrė kramtomoji guma atstato dantų emalio mineralizaciją, o tai mažina dantų karieso riziką“;
            
         
               (7)
            
            
               remdamasi pateiktais duomenimis Tarnyba nuomonėje, kurią Komisija ir valstybės narės gavo 2010 m. spalio 1 d., padarė išvadą, kad yra priežastinis becukrės kramtomosios gumos vartojimo ir deklaruojamo poveikio ryšys. Taigi, šią išvadą atitinkantis teiginys apie sveikumą turėtų būti laikomas atitinkančiu Reglamento (EB) Nr. 1924/2006 reikalavimus ir jį reikėtų įtraukti į Sąjungos leidžiamų vartoti teiginių sąrašą;
            
         
               (8)
            
            
               gavus Wrigley GmbH paraišką, pateiktą pagal Reglamento (EB) Nr. 1924/2006 14 straipsnio 1 dalies a punktą, paprašyta, kad Tarnyba pateiktų nuomonę dėl teiginio apie sveikumą, susijusio su becukrės kramtomosios gumos poveikiu neutralizuojant dantų apnašų rūgštis ir taip mažinant riziką susirgti dantų kariesu (Klausimas Nr. EFSA–Q-2010–00120) (3). Pareiškėjo pasiūlytas teiginys suformuluotas taip: „Becukrė kramtomoji guma neutralizuoja dantų apnašų rūgštis ir taip mažina dantų karieso riziką“;
            
         
               (9)
            
            
               remdamasi pateiktais duomenimis Tarnyba nuomonėje, kurią Komisija ir valstybės narės gavo 2010 m. spalio 1 d., padarė išvadą, kad yra priežastinis becukrės kramtomosios gumos vartojimo ir deklaruojamo poveikio ryšys. Taigi, šią išvadą atitinkantis teiginys apie sveikumą turėtų būti laikomas atitinkančiu Reglamento (EB) Nr. 1924/2006 reikalavimus ir jį reikėtų įtraukti į Sąjungos leidžiamų vartoti teiginių sąrašą;
            
         
               (10)
            
            
               Reglamento (EB) Nr. 1924/2006 16 straipsnio 4 dalyje numatyta, kad palankioje nuomonėje dėl leidimo vartoti teiginį apie sveikumą turėtų būti tam tikra informacija. Atitinkamai ši informacija turėtų būti nurodyta šio reglamento I priede dėl leidžiamų vartoti teiginių, įskaitant galimą teiginių formuluotės pakeitimą, konkrečias teiginių vartojimo sąlygas ir, jei taikoma, maisto produkto vartojimo sąlygas ar apribojimus ir (arba) papildomus teiginius ar įspėjimus, laikantis Reglamente (EB) Nr. 1924/2006 nustatytų taisyklių ir atsižvelgiant į Tarnybos nuomones;
            
         
               (11)
            
            
               vienas iš Reglamento (EB) Nr. 1924/2006 tikslų yra užtikrinti, jog teiginiai apie sveikumą būtų teisingi, aiškūs ir patikimi bei naudingi vartotojui ir kad to siekiant būtų atsižvelgiama į teiginio formuluotę ir pateikimą. Todėl tais atvejais, kai teiginių formuluotės turi tą pačią prasmę vartotojams, palyginti su jau leidžiamais vartoti teiginiais apie sveikumą, nes nurodomas tas pats maisto produkto kategorijos, maisto produkto ar vienos iš jo sudedamųjų dalių ir sveikatos ryšys, jie turėtų būti vartojami laikantis tų pačių vartojimo sąlygų, kaip nurodyta I priede;
            
         
               (12)
            
            
               gavus GP International Holding B.V. paraišką, pateiktą pagal Reglamento (EB) Nr. 1924/2006 14 straipsnio 1 dalies a punktą, paprašyta, kad Tarnyba pateiktų nuomonę dėl teiginio apie sveikumą, susijusio su OPC Plus poveikiu mažinant lėtinio venų nepakankamumo išsivystymo riziką (Klausimas Nr. EFSA–Q-2009–00751) (4). Pareiškėjo pasiūlytas teiginys suformuluotas taip: „OPC Plus gali pagerinti mikrocirkuliaciją ir taip sumažinti lėtinio venų nepakankamumo išsivystymo riziką“;
            
         
               (13)
            
            
               remdamasi pateiktais duomenimis Tarnyba nuomonėje, kurią Komisija ir valstybės narės gavo 2010 m. rugsėjo 7 d., padarė išvadą, kad priežastinio OPC Plus vartojimo ir deklaruojamo poveikio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (14)
            
            
               nustatant šiame reglamente numatytas priemones apsvarstytos pagal Reglamento (EB) Nr. 1924/2006 16 straipsnio 6 dalį Komisijos gautos pareiškėjų ir visuomenės atstovų pastabos;
            
         
               (15)
            
            
               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   1.   Šio reglamento I priede išvardyti teiginiai apie Europos Sąjungos rinkai tiekiamų maisto produktų sveikumą gali būti vartojami laikantis tame priede nustatytų sąlygų.
   2.   1 dalyje nurodyti teiginiai apie sveikumą įtraukiami į Reglamento (EB) Nr. 1924/2006 14 straipsnio 1 dalyje nurodytą Sąjungos leidžiamų vartoti teiginių sąrašą.
   2 straipsnis
   Šio reglamento II priede nurodytas teiginys apie sveikumą neįtraukiamas į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 14 straipsnio 1 dalį.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 11 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 404, 2006 12 30, p. 9.
   
      (2)  EMST leidinys (2010 m.), 8(10):1775.
   
      (3)  EMST leidinys (2010 m.), 8(10):1776.
   
      (4)  EMST leidinys (2010 m.); 8(7):1691.
   
      I PRIEDAS
      
         LEIDŽIAMI VARTOTI TEIGINIAI APIE SVEIKUMĄ
      
      
                  Paraiška ir atitinkamos Reglamento (EB) Nr. 1924/2006 nuostatos
               
               
                  Pareiškėjo adresas
               
               
                  Maistinė ar kita medžiaga, maisto produktas ar maisto produkto kategorija
               
               
                  Teiginys
               
               
                  Teiginio vartojimo sąlygos
               
               
                  Maisto produkto vartojimo sąlygos ir (arba) apribojimai ir (arba) papildomi teiginiai ar perspėjimai
               
               
                  EMST nuomonės nuoroda
               
            
                  14 straipsnio 1 dalies a punkto teiginys apie sveikumą, kuriame nurodomas rizikos susirgti mažinimas
               
               
                  Wrigley GmbH, Scientific and Regulatory affairs EMEAI, Biberger str. 18, D-82008, Underhaching, Vokietija
               
               
                  Becukrė kramtomoji guma
               
               
                  Becukrė kramtomoji guma padeda sumažinti dantų demineralizaciją. Dantų demineralizacija yra dantų karieso rizikos veiksnys.
               
               
                  Vartotojas informuojamas, kad teigiamas poveikis gaunamas 20 minučių kramtant 2–3 g becukrės kramtomosios gumos, bent tris kartus per dieną po valgio
               
               
                   
               
               
                  Q-2010–0019
               
            
                  14 straipsnio 1 dalies a punkto teiginys apie sveikumą, kuriame nurodomas rizikos susirgti mažinimas
               
               
                  Wrigley GmbH, Scientific and Regulatory affairs EMEAI, Biberger str. 18, D-82008, Underhaching, Vokietija
               
               
                  Becukrė kramtomoji guma
               
               
                  Becukrė kramtomoji guma padeda neutralizuoti dantų apnašų rūgštis. Dantų apnašų rūgštys yra dantų karieso rizikos veiksnys.
               
               
                  Vartotojas informuojamas, kad teigiamas poveikis gaunamas 20 minučių kramtant 2–3 g becukrės kramtomosios gumos, bent tris kartus per dieną po valgio
               
               
                   
               
               
                  Q-2010–00120
               
            
   
      II PRIEDAS
      
         ATMESTI TEIGINIAI APIE SVEIKUMĄ
      
      
                  Paraiška ir atitinkamos Reglamento (EB) Nr. 1924/2006 nuostatos
               
               
                  Maistinė ar kita medžiaga, maisto produktas ar maisto produkto kategorija
               
               
                  Teiginys
               
               
                  EMST nuomonės nuoroda
               
            
                  14 straipsnio 1 dalies a punkto teiginys apie sveikumą, kuriame nurodomas rizikos susirgti mažinimas
               
               
                  OPC Plus
               
               
                  OPC Plus gali pagerinti mikrocirkuliaciją ir taip sumažinti lėtinio venų nepakankamumo išsivystymo riziką
               
               
                  Q-2009–00751